钦定古今图书集成/理学汇编/字学典/第005卷 > 《宋郑樵通志三》 > 《借同音不借义》
## 钦定古今图书集成/理学汇编/字学典/第005卷 > 《宋郑樵通志三》 > 《借同音不借义》

汝水也，而为“尔汝”之汝。尔花盛也，而为“汝尔”之尔。示
旗也，而为神示之示。业，大版也，而为事业之业。牢，牛
圈也，而为牢固之牢。畜，田畜也，而为畜聚之畜。它，蛇
属也，而为它人之它。蚤，虱类也，而为蚤夜之蚤。为母
猴也，而为作为之为。率，鸟毕也，而为率循之率。来，麦
也，而为来往之来。易，虫属也，而为变易之易。能，熊类
也，而为贤能之能；黾蛙也，而为黾勉之黾；翁毛也，而
为翁老之翁；题额也，而为题命之题；薄本林薄之薄，
而为凉薄之薄；茀本茀茂之茀，而为茀禄之茀；登豆
也，而为升登之登；干盾也，而为干犯之干；革皮也，而
为更革之革；鞠革囊也，而为鞠养之鞠；难禽也，而为
难易之难；雍禽也，而为雍和之雍；溱水也，而为“室家。”
溱溱之溱，棣栘也，而为“威仪。”棣棣之棣，丁当也，而为椓之。丁丁之丁，薨卒也，而为度之。薨薨之薨。胥，蟹醢
也，而为《相胥》之胥。方，并舟也，而为方所之方。节，竹目
也，而为节操之节。管，竹筒也，而为主管之管。韦，相违
也，而为皮革之韦。贸，相易也，而为𥆨《蒙》之贸：休憩也，
而为休美之休；财货也，而为财成之财；赍财之赍，而
为赍咨之赍；时辰之时，而为时是之时；晋先明也，而
为晋国之晋；梦寐也，而为云梦之梦；风虫之风，而为
吹嘘之风；字养之字，而为文字之字；勿州里之旗也，
而为勿不之勿；出花英也，而为出入之出；久距也，而
为久远之久。凡此之类，并同音不借义者也。

右四十五